അലംകൃത ശ്രീവാസ്തവ

ഒരു ഇന്ത്യൻ ചലച്ചിത്ര സംവിധായികയാണ് അലംകൃത ശ്രീവാസ്തവ. പ്രകാശ് ഝായുടെ സംവിധാന സഹായിയായി നിരവധി ചിത്രങ്ങളിൽ പ്രവർത്തിച്ചിട്ടുണ്ട്. "ടേർണിംഗ് 30!!!" എന്ന ചിത്രത്തിലൂടെ സ്വതന്ത്ര സംവിധായികയായി. 2017-ൽ നിരൂപകപ്രശംസ നേടിയ "ലിപ്സ്റ്റിക് അണ്ടർ മൈ ബുർഖ" എന്ന ചിത്രം സംവിധാനം ചെയ്തു.ന്യൂയോർക്ക് ഇന്ത്യൻ ഫിലിം ഫെസ്റ്റിവലിൽ ഓപ്പണിംഗ് ഫിലിം ആയി ഈ ചിത്രം പ്രദര്ശിപ്പിക്കുകയും കൊങ്കണ സെന്നിന് മികച്ച നടിക്കുള്ള പുരസ്കാരം ലഭിക്കുകയും ചെയ്തിരുന്നു.
ആദ്യകാലജീവിതം
ഡൽഹിയാണ് അലംകൃതയുടെ സ്വദേശം. ഡെറാഡൂണിലെ പെൺകുട്ടികൾക്കായുള്ള ബോർഡിംഗ് സ്കൂളായ വെൽഹം ഗേൾസ് സ്കൂളിലായിരുന്നു ആദ്യകാല വിദ്യാഭ്യാസം. തുടർന്ന് ഡൽഹിയിലെ ലേഡി ശ്രീറാം കോളേജിൽ ചേർന്നു. ജാമിയ മില്ലിയ ഇസ്ലാമിയയിലെ എ.ജെ.കെ. മാസ് കമ്മ്യൂണിക്കേഷൻ റിസേർച്ച് സെന്ററിൽ നിന്നും വിദ്യാഭ്യാസം പൂർത്തിയാക്കി.
അവലംബം

പുറത്തേക്കുള്ള കണ്ണികൾ

വർഗ്ഗം:ഇന്ത്യൻ ചലച്ചിത്ര സംവിധായികമാർ